ચાલુ વર્ષે યુનિકોર્ન ક્લબમાં પેટીએમ, ઝોમેટો અને ક્વિકરની સાથે ઓલા, ફ્લિપકાર્ટ, સ્નેપડીલ, ઇનમોબી અને મુ સિગ્મા જોડાયા હતા. હકીકતમાં ઝોમેટો આખું વર્ષ ચર્ચાસ્પદ રહ્યું. તેણે અમેરિકાના બજારમાં પ્રવેશ કરવા અર્બન સ્પૂન એક્વાયર કરી, ફૂડ ડિલિવરી માટે અલગ એપ લોન્ચ કરી અને નવેમ્બરમાં આશરે 300 કર્મચારીઓને છૂટા કર્યા. ઝોમેટોએ ટ્રાવેલ પાર્ટનર ટ્રિપહોબો સાથે ભાગીદારી કરીને તેના યુઝર્સને ઝોમેટો મારફતે રેસ્ટોરાંની ડીલ સુધી પહોંચવાની સુવિધા આપી હતી.